CELEX: C2006/326/139
Language: el
Date: 2006-12-30 00:00:00
Title: Υπόθεση T-312/06: Προσφυγή/αγωγή της 17ης Νοεμβρίου 2006 — FMC Chemical κατά EFSA

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/66
            
         Προσφυγή/αγωγή της 17ης Νοεμβρίου 2006 — FMC Chemical κατά EFSA
   (Υπόθεση T-312/06)
   (2006/C 326/139)
   Γλώσσα διαδικασίας: η αγγλική
   Διάδικοι
   
      Προσφεύγουσα/ενάγουσα: FMC Chemical SPRL, (Βρυξέλλες, Βέλγιο) (εκπρόσωποι: C. Mereu, K. Van Maldegem, lawyers)
   
      Καθής/εναγόμενη: Ευρωπαϊκή Αρχή για την Ασφάλεια των Τροφίμων (ΕΑΑΤ)
   Αιτήματα της προσφεύγουσας/ενάγουσας
   Η προσφεύγουσα/ενάγουσα (στο εξής: προσφεύγουσα) ζητεί από το Πρωτοδικείο:
   
               —
            
            
               να κηρύξει την παρούσα προσφυγή-αγωγή (στο εξής: προσφυγή) παραδεκτή και βάσιμη·
            
         
               —
            
            
               να ακυρώσει την επιστημονική έκθεση της ΕΑΑΤ, με τίτλο «Συμπεράσματα σχετικά με την επιστημονική επανεξέταση της αξιολόγησης του κινδύνου από φυτοπροστατευτικά προϊόντα όσον αφορά τη δραστική ουσία Carbosuflan»·
            
         
               —
            
            
               να διατάξει την ΕΑΑΤ και/ή την Ευρωπαϊκή Επιτροπή με παρεμπίπτουσα αίτηση σύμφωνα με τα άρθρα 63 και 64 του Κανονισμού Διαδικασίας του Πρωτοδικείου να προσκομίσει την πρόταση σχετικά με τη (μη) συμπερίληψη του Carbosuflan στο παράρτημα I της οδηγίας 91/414/ΕΟΚ την οποία σκοπεύει να υποβάλει προς ψήφιση στη μόνιμη επιτροπή για την τροφική αλυσίδα και την υγεία των ζώων στη συνεδρίαση της 22ας/24ης Νοεμβρίου 2006, ή σε οποιαδήποτε άλλη συνεδρίαση·
            
         
               —
            
            
               να αναγνωρίσει το παράνομο και το ανεφάρμοστο κατά των προσφευγόντων και την επανεξέταση των φακέλων Carbosuflan του άρθρου 20 του κανονισμού της Επιτροπής (ΕΚ) 1490/2002·
            
         
               —
            
            
               Να υποχρεώσει την καθής να αποζημιώσει τους προσφεύγοντες για τις ζημίες που υπέστησαν από το προσβαλλόμενο μέτρο και να αποφανθεί στο στάδιο αυτό με προσωρινή απόφαση ότι η καθής υποχρεούται να αποζημιώσει τους προσφεύγοντες για τις ζημίες που υπέστησαν επαφίοντας τον καθορισμό του ύψους της αποζημίωσης είτε στη συμφωνία των διαδίκων είτε, ελλείψει συμφωνίας, στο Δικαστήριο·
            
         
               —
            
            
               Να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Οι λόγοι ακυρώσεως και τα κύρια επιχειρήματα είναι πανομοιότυπα των προβληθέντων στο πλαίσιο της υπόθεσης T-311/06, FMC Chemical και Arysta Lifesciences κατά European Food Safety Authority.